**Vzdelávacie úlohy z predmetu Zariadenie závodov - učebného odboru – obchodná prevádzka – práca pri príprave jedál na 23.týždeň – 1.2.2021-5.2.2021**

**Názov témy:**

**Varný kotol - manipulácia**

***Z uvedenej témy si napíš poznámky do zošita a vypracuj odpovede na nasledujúce otázky.***

1. **Aké časti má varný kotol?**
2. **Na čo nám slúži manometer?**

**Varný kotol – manipulácia**

**Varný kotol má tieto časti:**

* **manometer,**
* **bezpečnostný ventil,**
* **vákuový ventil,**
* **otočnú batériu,**
* **odvzdušňovací ventil.**

 **Manometer** je merač tlaku. Na manometri sú červenou farbou vyznačené hranice maximálne prípustného tlaku.

 **Bezpečnostný ventil** je automatická záklopka, ktorá zabraňuje, aby tlak pary nepresiahol 0,03 MPa. Ak tlak dosiahne maximálnu hodnotu, záklopka sa automaticky otvorí a para uniká tak dlho, kým tlak nedosiahne prípustnú hodnotu. Potom sa záklopka zase uzavrie.

 **Vákuový ventil** má závažovú záklopku proti podtlaku.

 **Otočná batéria**  na naplnenie kotla vodou sa skladá z lievika a otočného ramena.

 **Odvzdušňovací ventil na** odvzdušnenie medzistien, nám slúži na rýchlejšie zahrievanie vody.

 **Pevné kotly** môžu byť **elektrické** alebo **plynové.**

 **Elektrický kotol** má výhrevné telesá umiestnené buď pod dvojplášťom, alebo má ponorné telesá umiestnené priamo vo vodnom kúpeli v medziplášti. Reguluje sa dvoma spínačmi, ktoré sú na kryte kotla. Pri nebezpečnom tlaku, t.j. ak ručička manometra dosahuje červené označené hranice, vypínajú sa horné telesá a dolné sa striedavo vypínajú a zapínajú.

 **Plynový kotol** má pod dvojplášťom horáky, ktoré sa regulujú kohútikom na paneli v prednej časti kotla. kohútik je zabezpečený pružinou, aby sa náhodou neotvoril. Po stranách kotla sú montážne otvory, ktoré sú uzatvorené dierovaným krytom.

 **Sklopné kotly**

 **Sklopné kotly** majú názov odvodený od toho, že sa ich obsah vyberá sklápaním. Majú samočinné sklápanie, ktoré sa regulujú kolieskom.



 Varný kotol